The Serpent's Egg
„The Serpent’s Egg“ ('gyvatės kiaušinis') – ketvirtasis studijinis iš Australijos kilusios ethereal/gothic grupės „Dead Can Dance“ albumas, išleistas 1988 m. Jis įrašytas Londone, daugiabučio namo bute. Albumo viršelyje pavaizduota dviejų upių džiunglėse santaka. Šiame albume įrašytas vienas garsiausių „Dead Can Dance“ kūrinių The Host of Seraphim. Jis panaudotas eilėje filmų, tarp jų „Baraka“, „Vexille“, „Pražūtingas rūkas“, „Pelėdų Karalystės sargai“ ir kt. Kitas albumo kūrinys Severance perdainuotas grupių „Ride“ ir „Bauhaus“.